Akken i d-nebder yakkan, timunent n tmurt n Lezzayer deg useggas n 1962, tegla-d s waṭas n ubeddel deg tuget n taɣulin, anida i d-yeḍra ubeddel ameqqran deg ugama asnilsan n tmurt n Lezzayer, timentelt n ubeddel-a d tasertit n useɛreb i yessemres udabu Azzayri, acku iswi-is agejdan d tiririt n tutlayt n Taɛrabt d tunṣibt deg tmurt-a, d uɛzal n tutlayin-niḍen i yellan deg tmurt gar-asent tutlayt Tamaziɣt.